Հիմա էլ պարզվում է՝ բանակին 20 հազար հատ տուֆի աղյուս է պետք, որը բանակին հասցնելու և այդ աղյուսով խրամատ ամրացնելու համար պետք է 4 միլիոն դրամ: Կարծում եմ՝ սխալ չեմ հիշում, ուղիղ 4 միլիոն, որը եթե բաժանես քարերի վրա, ամեն քարը, տրանսպորտային ծախսերով հանդերձ, կարժենա 200 դրամ: Ես անձամբ չեմ նեղվի իմ, այսպես ասեմ՝ պատվավոր 200 դրամը ներդնել այդ հայրենանվեր գործում, բայց, շատ ներողություն, ինձ սպանում է այն բանի գիտակցումը, որ բանակին 4 միլիոն դրամ է պետք, ու բանակը չունի այդ գումարը: Ձեռ ե՞ք առնում մեզ: Եթե մեր բանակն այդ գումարը չունի, հետն էլ շնորհք՝ այս քարի երկրում 20 հազար աղյուս հայթայթելու, ի՞նչ սպասես այդ բանակից: